Samanas

Samanas () – tradicinis šokis, paplitęs tarp gajų (gayo) tautos (Indonezija, Ačeho provincija). 2011 m. dėl savo unikalumo jis buvo pripažintas kaip Nematerialusis pasaulio paveldas, reikalingas skubios apsaugos.Saman dance

 Aprašymas 
Šokio tradicija susiformavo tarp gajų tautos, gyvenančios kalnuotoje Sumatros salos gilumoje (Ačeho provincijos Gajo Lueso regencija). Jo pavadinimas siejamas su šeichu Samanu, misionieriumi, kuris platino islamą tarp gajų, ir to tikslu sukūrė populiarų šokį."Tari Saman". KEDUBES RI.

Atlikėjai vilki vienodus rūbus, dažniausiai juodus, siuvinėtus tradiciniais ryškiais gajų ornamentais. Šokyje nenaudojami jokie muzikiniai instrumentai, tik dainavimas (dažniausiai gajų kalba). Atlikėjai susėda linija (ar keliomis) ant žemės. Dainininkui grupės centre pradėjus dainuoti, šokėjai juda. Svarbiausia yra greiti, ritmingi ir sinchroniški atlikėjų rankų, galvų, kūno judesiai, atliekami sėdint ant žemės. Dėl savo specifikos jis dar vadinamas „tūkstančio rankų šokiu“. 
Paprastai šokis trunka 15-20 min. ir atliekamas svarbių įvykių proga. Tradiciškai šokį atlieka tik vyrai, ir jo mokomasi nuo vaikystės. Jis yra svarbi berniukų laiko praleidimo, ryšių kūrimo, bendruomenės tvirtinimo priemonė. Jų mokymas tradiciškai vykdavo mersah, vyrams skirtuose bendruomenės namuose. Tačiau keičiantis gyvenimo būdui, tradicija nyksta, ir šokio atlikėjai turi vis mažiau pasekėjų.Saman dance

 Susijusios pasaulio paveldo tradicijos 
 Lakalaka, šokiai ir dainuojamosios kalbos Tongoje (2003,  reikalingas apsaugos);
 Nijemo Kolo, tylusis šokis ratu Dalmatijoje (2011, );
 Kočaris, tradicinis grupinis šokis (2017, );
 Jalli (kočaris, tenzerė), tradiciniai grupiniai šokiai Nachičevanėje (2018, , reikalingas apsaugos).

 Išnašos 

Kategorija:Indonezijos kultūra
Kategorija:Šokiai